cyanic-selkie/wikianc huggingface dataset:
Kenza Zouiten
Koulutus ja ura
Keväällä 2009 Kenza Zouiten valmistui Tukholmassa Cybergymnasiet-lukiosta, jossa hän opiskeli yhteiskuntatieteitä ja taloutta. Valmistumisensa jälkeen Zouiten on suunnitellut työkseen muun muassa kenkiä, vaatteita ja koruja Jofamalle, Wildflowerille ja Guldfyndille. Hän on työskennellyt MTVlle DJ:nä ja toimittajana. Zouiten on ollut mallina muun muassa koruketju Guldfyndin, Ur & Pennin ja JC:n kampanjoissa. Zouiten on ollut suosittujen lehtien kuten Veckorevyn, Fridan, Magazine Cafén, Bubbleroom Magazinen, Barely Legalin ja Solon kansikuvissa sekä joissakin ulkomaisissa muotilehdissä.
Vuonna 2010 Zouiten sai MTV:ltä tehtäväkseen seurata Tokio Hotelin kiertuetta Pohjoismaissa. Zouiten oli mukana Bella & Tyra Shown ensimmäisessä osassa ennen kuin otti Bellan paikan kyseisessä nettitv-ohjelmassa. Syksyllä 2010 Zouiten juonsi ohjelmaa nimeltä Kenza & Tyra show Nyheter24-uutissivustolla yhdessä Tyra Sjöstedtin kanssa. Ohjelmassa hän muun muassa äänitti yhdessä Tyran ja Darinin kanssa kappaleen nimeltä Microphone. Kappaleen ansiosta sekä Universal Music että Sony Music huomasivat hänet ja tarjosivat hänelle levytyssopimusta. Zouiten valitsi yhteistyön Universal Musicin kanssa, mutta yhtäkään kappaletta ei koskaan julkaistu. Universal Music oli suunnitellut Zouitenille kiertueen jo hyvin lyhyen ajan jälkeen, mutta Zouiten ei pitänyt ajatuksesta.
Syksyllä 2011 Zouiten oli juontajana Kanal 5:llä esitetyssä Modelljakten-ohjelmassa. Zouiten on myös jäsenenä 13. kesäkuuta 2013 perustamansa vaatemerkki Ivyrevel.comin hallituksessa. Hän suunnittelee vaatteet itse. Zouiten oli yksi Lets Dance-ohjelman (suom. Tanssii Tähtien Kanssa) kilpailijoista vuonna 2014. Hänen tanssiparinaan oli Calle Sterner ja he sijoittuivat kuudensiksi.
Zouiten työskentelee lisäksi mallina mallitoimisto Elite Model Managementille.
Blogi
Joulukuussa 2006 Zouiten aloitti bloginsa, jossa hän kirjoittaa elämästään, työstään ja muodista. Kun Zouiten oli 16-vuotias, Metro kirjoitti, että hänen bloginsa oli suositumpi kuin Carl Bildtin. Kirjoituksesta syntyi suuri kohu. Zouiten vahvisti 5.9.2009, että hänen sivullaan oli yli 100 000 päivittäistä kävijää. Kerran Zouiten kritisoi erästä lukijaa blogissaan ja julkaisi lukijan IP-osoitteen. Toiminnallaan hän rikkoi Ruotsin lakia, minkä ruotsalainen media myös huomasi.
Saavutukset
Vuonna 2008 Zouiten voitti Veckorevyn-lehden Blog Awardseissa vuoden parhaan blogin palkinnon. Vuonna 2009 blogi valittiin vuoden muotiblogiksi Aftonbladet-lehden blogipalkintojenjaossa. Zouiten voitti vuoden muotiblogi tittelin myös Finest Awardseissa. Syyskuussa 2011 Zouiten voitti vuoden eliittibloggaajan palkinnon Veckorevyn-lehden Blog Awardseissa. Helmikuussa 2012 Zouitenin blogi voitti vuoden kansainvälisen blogin palkinnon Bloglovin Awardseissa New Yorkissa. Vuonna 2013 hän voitti vuoden henkilökohtaisen blogin palkinnon sekä vuoden muotiblogin palkinnon Finest Awardseissa. Vuonna 2014 Zouiten voitti vaikuttavimman muotiblogin Most Influental Fashion Blog -palkinnon Stylight Fashion Blogger Awardseissa Mercedes-Benzin muotiviikkojen aikana Berliinissä.
Yksityiselämä
Zouiten on naimisissa Alexandar Subosicin kanssa. Subosic on kilpaillut karatessa Ruotsin maajoukkueessa. Pariskunnalla on kaksi poikaa, jotka ovat syntyneet vuosina 2019 ja 2021.
Venäjän assyrialaiset
Venäjän assyrialaiset ovat assyrialaisryhmä, jotka assyrialaisten diasporan myötä asuvat nykyisen Venäjän alueella. Vuoden 2002 väestönlaskennan mukaan heitä oli 13 694 henkeä. Eniten assyrialaisia asui Pohjois-Kaukasiassa sijaitsevissa Krasnodarin (3 764 henkeä) ja Stavropolin (872) aluepiireissä sekä Etelä-Venäjällä Rostovin alueella (2 040). Merkittävä määrä heitä oli myös Moskovan seudulla, jossa heitä asui Moskovan kaupungissa 2 737 ja sitä ympäröivällä Moskovan alueella 379. Pietarissa assyrialaisia oli 487.
Sulo Paaso
Sulo Paaso (1913–1988) oli yksi Espanjan sisällissotaan osallistuneista suomalaisista. Hän taisteli tasavaltalaisten puolella (Kansainväliset prikaatit) ja osallistui sodassa vaarallisimpiin tehtäviin vastapuolen selustassa. Paaso palasi Suomeen sodan loputtua vuonna 1939. Hän osallistui jatkosotaan vuosina 1942–1944 sekä Lapin sotaan 1944–1945.
Draamadokumenttielokuvassa Espanjankävijät vuodelta 1980 Sulo Paasoa näyttelee Markku Peltola.
Jake Gardiner
Jake Gardiner (s. 4. heinäkuuta 1990 Deephaven, Minnesota, Yhdysvallat) on yhdysvaltalainen jääkiekkopuolustaja, joka pelaa NHL-joukkue Carolina Hurricanesissa. Anaheim Ducks varasi hänet liigaan vuonna 2008 numerolla 17. Ennen lukiota Gardiner pelasi hyökkääjänä. Hänen vahvuutensa ovat luistelussa.
Seuraura
Kaudeksi 2008–2009 Gardiner siirtyi Wisconsinin yliopistojoukkueeseen. Hänet valittiin ensimmäisen kautensa päätteeksi WCHA:n tulokkaiden tähdistökentälliseen. Kaudella 2010–2011 joukkueensa varakapteenina toiminut Gardiner jakoi RIT:n Tyler Brennerin kanssa tehoilla 10+31=41 koko NCAA:n puolustajien pistepörssin toisen sijan. Heidän edellään oli vain Gardinerin joukkuetoveri Justin Schultz. Kauden päätteeksi Gardiner valittiin WCHA:n toiseen tähdistökentälliseen.
Helmikuussa 2011 Anaheim Ducks kauppasi Gardinerin oikeudet Toronto Maple Leafsiin. Kaupassa hänen lisäkseen Torontoon menivät Joffrey Lupul ja neljännen kierroksen varausvuoro kesälle 2013. Vaihdossa Ducks sai François Beaucheminin. Maaliskuussa 2011 Gardiner teki kolmivuotisen tulokassopimuksen Maple Leafsin kanssa. Hän siirtyi samalla loppukaudeksi sen farmijoukkue Toronto Marliesiin.
Maajoukkueura
Gardiner on pelannut Yhdysvaltain maajoukkueessa MM-kisoissa 2014 ja 2015, joista jälkimmäisissä joukkue saavutti pronssia. Gardiner voitti alle 20-vuotiaiden maailmanmestaruuden vuonna 2010.
Anatoliankoira
Anatoliankoira on turkkilaisen laumanvartijarodun kangalinkoiran entinen Suomen Kennelliiton mukainen nimi. FCI:n tekemän nimimuutoksen myötä myös Suomen Kennelliitto vaihtoi rodun uudeksi viralliseksi nimeksi kangalinkoira.
Eniten suosiota anatoliankoira on Turkin ulkopuolella saavuttanut Yhdysvalloissa. Siellä on muutama tuhat koiraa, joista suurin osa on rekisteröimättömiä työkoiria. Britanniassa ja Australiassa on muutaman sadan koiran kanta. Niitä on myös muun muassa Italiassa ja Saksassa. Suomeen ensimmäiset rekisteröidyt koirat tulivat vuonna 1984. Ensimmäinen pentue syntyi Suomessa vuonna 1988, ja siitä lähtien kannan koko on ollut noin kymmenen koiraa.
Ulkonäkö
Anatoliankoira on erittäin kookas molossikoira: uros on 74–81 cm korkea ja painaa 50–65 kg, narttu 71–79 cm ja 40–55 kg. Mustamaskinen fawn on yleisin väritys. Resessiivisesti periytyviä usein esiintyviä muita värejä ovat kolmivärinen, valkoinen ja punainen, harvinaisempina myös brindle, harmaa ja musta. Australiassa ja Yhdysvalloissa on omat rotujärjestöt kangalille, mutta esimerkiksi Yhdysvalloissa virallinen kennelliitto AKC tunnustaa vain anatoliankoiran. Valkoinen muunnos akbas muistuttaa ensi vilkaisulta aavistuksen verran isoja valkoisia laumanvartijoita, kuten slovakiancuvacia tai owczarek podhalanskia. Sillekin on Yhdysvalloissa oma yhdistys.
Rotu tunnetaan virallisen FCI-nimensä kangalinpaimenkoira lisäksi useilla eri nimillä, kuten karabas (musta pää), akbas (valkoinen pää) sekä kars, mutta ne ovat vain värityksen, karvanpituuden tai alueen mukaisia tyyppejä eivätkä erillisiä rotuja. Anatoliankoiran oikeasta nimestä ja hyväksyttävistä väreistä kiistellään eri puolilla maailmaa yhä edelleen. Suomessa noudatetaan FCI:n vahvistamaa rotumääritelmää, jonka mukaan nämä koirat hyväksytään kaiken värisinä ja myös pitkähköturkkisena anatoliankoira-nimisenä rotuna eli juuri sellaisina kuin ne kotimaassaan työkoirina toimivat. Kotimaan Turkin kennelliitto ei kuitenkaan nykyisin tunnusta lainkaan rotua nimeltä anatolianpaimenkoira, vaan on jakanut sen virallisesti kahdeksi eri roduksi: valkoiseksi akbashiksi ja useimmiten hiekanväriseksi, mustamaskiseksi kangaliksi. Vuonna 2018 FCI hyväksyi viimein Turkin kannan nimiasiaan ja korvasi anatoliankoiran rotumääritelmän kangalinkoiran rotumääritelmällä.
Luonne ja käyttäytyminen
thumb|
Tairō
Tairō (, "suuri vanhempi") oli korkea-arvoinen virkamies Japanissa, erityisesti Edo-kauden hallinnossa. Toyotomi Hideyoshin aikana ennen Edo-kautta tairōita oli ollut viisi (viiden vanhemman neuvosto), mutta Tokugawa-kaudella heidän määräänsä vähennettiin ensin kolmeen ja lopulta yhteen. Tairōn tehtävänä oli toimia shōgunin neuvonantajana ja sijaishallitsijana, jos shōgun oli alaikäinen. Tairōn alapuolella olivat rōjū-vanhemmat, joten virka oli pääministerin tyyppinen. Tairōn virka oli täytettynä vain tarvittaessa.
Lara Croft
Lara Croft on Tomb Raider -toimintaseikkailupelisarjan päähahmo. Pelien ohella Lara on seikkaillut myös Top Cow Productionsin sarjakuvissa, musiikkivideoissa ja kolmessa elokuvassa.
Hahmon taustaa
Lara Croftin on kehittänyt Core Designilla 1990-luvulla työskennellyt Toby Gard Tomb Raider -peliä varten. Tarkoituksena oli luoda Indiana Jones -tyylinen seikkailupeli, ja ajatus naissankarittaresta syntyi halusta tehdä jotain repäisevää ja uutta. Gard on kertonut vaikuttuneensa siitä, kuinka suosittuja Virtua Fighter -pelin naishahmot olivat pelihalleissa 1990-luvun alussa. Gard kertoo luoneensa ainakin viisi erilaista hahmosommitelmaa ja suunnitelleensa aluksi miespuolista seikkailijaa, mutta lopulta naishahmo toimi hänen mielestään paremmin.
Peliyrityksen johtoryhmä suhtautui ideaan alkuun hyvin epäilevästi, mutta he näyttivät naishahmon luomiselle silti vihreää valoa. Seuraavilla pelimessuilla vasta alkutekijöissään olevan pelin hyvin suppea demo keräsi suurta kiinnostusta, pääosin Laran ansiosta.
Gardin tarkoituksena oli tehdä sankarittaresta hienostuneempi ja sankarillisempi kuin Eidoksen markkinoinnin ajatus. Näkemyseroista johtuen Gard ja ensimmäisen pelin pääohjelmoija Paul Douglas päätyivät lähtemään yrityksestä tämän seurauksena.
Ensimmäinen Tomb Raider -peli julkaistiin vuonna 1996. Sittemmin Lara on jo seikkaillut yli kymmenessä sarjan pelissä eli pelikoneilla ja alustoilla.
Pelisarjan pääosat ovat: Hahmon alkuperäisiä kaavailtuja nimiä olivat Laura Cruise ja Laura Cruz. Tarinan muotoutuessa ja myös markkinointisyistä hahmosta tehtiin enemmän englantilaisempi, ja nimi muutettiin lopulliseen brittiläisempään muotoon Lara Croft.
Lara Croft on selkeästi noussut X-sukupolven seksisymboliksi, ja aika ajoin jopa julkaisuyhtiö Eidos Interactive on tietoisesti tukenut tätä kehitystä. Ydinfanijoukko kuitenkin katsoo, että monessa suhteessa kehitys on alentanut Laran arvoa itsenäisenä ja vahvana naissankarina, ja tehnyt Laran pelkäksi pinup-tytöksi. Tämän tiedostivat lopulta myös pelintekijät, ja näiden imagoristiriitojen vuoksi tekijätiimistä lähtenyt Toby Gard tuotiin Lara Croft Tomb Raider: Legendin kehittelytiimiin jälleen mukaan, ja pääpaino palasi arkeologiaan.
Henkilöhistoria
Lara Croftin taustatarinaa on muutettu radikaalisti alkuperäisestä. Nykyinen versio, jonka ensimmäinen elokuva ja Legend-peli lanseerasivat, poikkeaa täysin ensimmäisissä pelisarjan osissa esitetystä henkilöhistoriasta.
Alkuperäinen henkilöhistoria (Tomb Raider – Chronicles)
Lordi Henshingly Croftin tyttärenä Lara Croft kasvatettiin aristokratian suljetussa, tenniksenpeluun, palveluskunnan ja pienten koirien kansoittamassa maailmassa. Tämä kaikki kuitenkin muuttui, kun hän siirtyi arvostettuun Gordonstounin kouluun ja siellä oleskellessaan rakastui Skotlannin vuoristomaisemiin. Myöhemmin, vaihdettuaan sveitsiläiseen yläkouluun, hän alkoi harrastaa extremehiihtoa ja vietti loman Himalajalla etsien haastavia rinteitä. Paluumatkalla kuitenkin tapahtui tragedia: kone putosi keskellä Himalajan vuoristoerämaata – Lara oli onnettomuuden ainoa eloonjäänyt.
Kun Lara viikkoja myöhemmin käveli vuoristokylään, olivat hänen kokemansa koettelemukset vaikuttaneet häneen syvästi. Lara ei enää kestänyt yläluokkaisen elämän tukahduttavaa ilmapiiriä ja ymmärsi tuntevansa olevan elossa vain matkustellessaan itsekseen. Huolimatta elämänmuutoksesta Larassa ovat silti säilyneet hänen kasvatuksensa ydinpiirteet, erityisesti kohtelias ja korostetun yläluokkainen puhetapa.
Laran vanhemmat olivat toivoneet Laran menevän naimisiin Farringdonin jaarlin kanssa eivätkä halunneet ymmärtää valintoja, joita Lara oli tekemässä. Kun kuilu vanhempien ja tyttären välillä kasvoi liian suureksi, tapahtui välirikko ja vanhemmat lakkasivat tunnustamasta Laraa tyttärekseen. Jopa kaikki taloudellinen tuki lopetettiin.
Englannissa käydessään Lara asuu kauan sitten perimässään kartanossa Surreyssa. Aikoinaan hän ei keksinyt sille käyttöä mutta nyt hän on ymmärtänyt rakennuksen sopivan vähintäänkin hänen löytöjensä säilytykseen. Hän on myös rakennuttanut ulkoilmaharjoitteluradan tiluksille pysyäkseen kunnossa.
Telaketju
thumb|[[Leclerc-panssarivaunun telaketju]] Telaketjut ovat ketjuja, joita käytetään tela-ajoneuvojen voimansiirrossa maata vasten panssarivaunuissa, telaketjutraktoreissa, maansiirtoajoneuvoissa sekä joissakin maastoajoneuvoissa. Telaketjut jakavat painon pyöräajoneuvoon verrattuna suuremmalle alalle, minkä ansiosta se ei juutu niin herkästi kiinni kuin pyöräajoneuvot. Ominaisuuksiensa ansiosta telaketjut mullistivat raskaat maansiirtoajoneuvot ja sodankäynnin.
Lara Croft
Alkuperäinen henkilöhistoria (Tomb Raider – Chronicles)
Lara ei pidä seikkailuarkeologiaa ammattina, vaan elämäntapana – vaikkakin hän on joskus tehnyt myös palkallisia keikkatöitä. Rahoittaakseen erikoisen elämäntyylinsä hän kirjoittaa matkakirjoja. Sarjassa on ilmestynyt jo muun muassa kirjat Tyrannosaurus jauhaa jalkaani ja Isojalkaa jahtaamassa. Laran on kuultu usein pahoittelevan ajanpuutetta kirjoittamisen suhteen.
Telaketju
Rakenne
Telaketju on rakennettu erillisistä telakengistä, jotka muodostavat yhdessä suljetun ketjun. Telakengät ovat yleensä leveitä ja raskaita metallista tehtyjä levyjä. Niissä voi olla kuminen vaimennin, joka säästää teiden pintaa ja pehmentää ajoa sekä vähentää meteliä. Telakengissä on sarana, joka mahdollistaa niiden liikkumisen suhteessa toisiinsa. Tämän ansiosta telaketjut ovat joustavia, ja ne on mahdollista asentaa telojen (ajoneuvoa telaketjujen päällä kannattelevien "pyörien", tavallisesti johtotelat, kantotelat ja vetotelat) ympärille. Telakenkien liittämiseen toisiinsa on monta eri ratkaisua. Edellä esitetty ketjutyyppi on käytössä panssariajoneuvoissa ja suurissa yli 100 tonnia painavissa kaivinkoneissa ja telanostureissa. Sen sijaan pienemmissä maanrakennuskoneissa käytetään toisenlaista rakennetta. Siinä on perusketju, johon telalaput kiinnitetään pulteilla. Telalappuja on saatavilla erilaisilla profiileilla ja leveyksillä.
Lara Croft
Alkuperäinen henkilöhistoria (Tomb Raider – Chronicles)
Lara Croftin nimissä tehtyjen merkittävien arkeologisten löytöjen listalta löytyvät muun muassa Atlantis sekä Xianin tikarin viimeinen leposija. Näiden lisäksi hänen kuuluisuuttaan ovat lisänneet Alaskan pikatien ajaminen aloittaen Tierra del Fuegosta Etelä-Amerikasta ennätysajassa (vaikkakin Guinnessin ennätyskirja myöhemmin poisti merkinnän johtuen Laran ”vastuuttomasta ajotavasta”) sekä lumimiehen jäljittäminen ja surmaaminen Pohjois-Amerikassa.
Telaketju
Toiminta
thumb|Telaketjuilla varustettu puskutraktori Telaketjuja liikuttaa vetopyörä, joka on yhteydessä moottoriin. Vetotelassa on piikkejä, kuten hammaspyörässä. Piikit menevät lomittain telaketjussa olevien aukkojen kanssa ja vetävät sitä vetopyörän pyöriessä. Vetopyörä on sijoitettu usein telaketjun takapäähän, rippuen moottorin sijainnista. Alhaalla telaketjua pitävät paikallaan kantotelat tai alatelapyörät(panssariajoneuvot), jotka ovat kaivinkoneissa kiinteät ja joissakin puskutraktoreissa keinuviksi nivellettyjä paremman pidon saamiseksi. Jousitettuja telapyöriä käytetään panssariajoneuvoissa ja vastaavissa. Jousitukseen on olemassa useita ratkaisuja mutta yleisin nykykäytössä on vääntösauvajousitus. Telat kantavat varsinaisesti ajoneuvon painon. Telaketjun yläreunassa on pienempiä pyöriä, ylätelapyöriä, jotka kannattavat telaketjun löysällä riippuvaa yläosaa. Niitä ei välttämättä tarvita, jos telat ovat riittävän isot. Poikkeuksena tästä järjestelystä on muun muassa ns. Christie-jousitus, jossa telapyörät ovat vetävät ja ajoneuvolla voi ajaa tiellä ilman telaketjuja (esimerkiksi venäläiset BT-sarjan kevyet taisteluvaunut ).
Hyödyt ja haitat
Telaketjujen hyviä puolia on niiden liikkuvuus huonolla alustalla. Niillä varustettu ajoneuvo voi ylittää aukkoja maassa tai paikkoja, joissa kumipyörät puhkeaisivat. Toisekseen ketjut jakavat ajoneuvon painon suuremmalle alalle. Tämä on tärkeää ajettaessa pehmeässä hiekassa, mudassa tai lumessa. Huonoja puolia ovat heikentynyt nopeus, meteli ja telaston aiheuttamat vahingot teille.
Historia
Keksijä Richard Lovell Edgeworth julkaisi ensimmäisen kuvauksen telaketjuista. Edgeworth ei 40 vuoden ponnistuksista ja rakentamastaan yli sadasta mallikappaleesta huolimatta saanut keksintöään toimivaksi.
Brittiläinen James Boydell kehitti myös erään telaketjun edeltäjän. Hänen keksinnössään pyöriin liitettiin litteitä kääntyviä levyjä, jotka jakavat painoa. Boydellin mallin vaunuja käytettiin Krimin sodassa.
Ensimmäisen toimivan telaketjun kehitti yhdysvaltalainen Alvin Orlando Lombard Mainesta vuonna 1901. Lombard Log Hauler muistutti telaketjuilla varustettua höyryveturia ja toimintaperiaatteeltaan moottorikelkkaa. Siitä käytettiin vetämään tukeilla lastattuja rekiä. Lombardin laitteita valmistettiin kaikkiaan 83. Myöhemmät olivat dieselmoottorilla varustettuja.
Lara Croft
Ääninäyttelijät
Laran ääninäyttelijä on vaihtunut useita kertoja.
Viralliset Lara-mallit
Eidos Interactive on pelisarjan historian alusta asti käyttänyt markkinoinnissa virallista Lara-mallia, eli yksi nainen valitaan poseeraamaan Laran hahmossa pelimessuilla ja muissa alan tilaisuuksissa. Osa faneista seuraa kehitystä hyvin tarkasti, toiset pitävät sitä pelkkänä lieveilmiönä.
Lara-mallit kautta aikojen:
Crystal Dynamics lopetti Lara Croft -mallien käytön vuonna 2010.
Lara Croft elokuvissa
Vuonna 2001 ensi-iltansa saaneessa ensimmäisessä elokuvassa Lara Croft: Tomb Raider nimiroolissa esiintyi Angelina Jolie ja muissa keskeisissä rooleissa muun muassa Jon Voight ja Daniel Craig. Nuorta Laraa elokuvassa esitti Rachel Appleton. Jolien jatkoi roolissa vielä toisessa elokuvassa Lara Croft Tomb Raider: Elämän lähde, joka sai ensi-iltansa vuonna 2003. Molemmat elokuvat menestyivät taloudellisesti, vaikka arvostelut olivatkin ristiriitaisia.
Kolmatta Lara Croft -elokuvaa Tomb Raider alettiin kuvata tammikuussa 2017, ja sen ensi-ilta oli 16. maaliskuuta 2018. Pääosanäyttelijäksi vaihtui Alicia Vikander. Vikander on kiinnitetty rooliin jatko-osaan ''Tomb Raider, joka on suunnitteilla vuodelle 2022.
Lisäksi on tehty merkittävä itsenäinen elokuvaprojekti, Tears of The Dragon, jossa pääosaa esittää Valerie Perez.
Guido de Marco
Guido de Marco (22. heinäkuuta 1931 – 12. elokuuta 2010) oli maltalainen poliitikko. Hän toimi maansa presidenttinä vuosina 1999–2004. De Marco oli keskeinen hahmo Maltan liittymisessä Euroopan unioniin. Hän kuului Nationalistiseen puolueeseen.
Marco valmistui Maltan yliopistosta ja työskenteli varsinaisena ammattinaan lakimiehenä. Hän toimi useaan otteeseen ministerinä ennen nousemistaan presidentiksi. Hänet valittiin edustajainhuoneeseen ensimmäistä kertaa vuonna 1966.
Guido de Marco toimi vuosina 1987–1999 Maltan varapääministerinä ja vuosina 1990–1991 YK:n yleiskokouksen puheenjohtajana.
Novi Ligure
Novi Ligure on kunta Pohjois-Italiassa Piemonten alueella Alessandrian maakunnassa. Se sijaitsee Monferraton alueella, joka on viinituotantoseutua. Kaupungissa on hyvin säilynyt vanhakaupunki, jossa on paljon huviloita, kirkkoja ja palatseja. Novi Liguressa on pyöräilymuseo Museo dei Campionissimi.
Levi LaVallee
Levi LaVallee (s. 31. elokuuta 1982) on yhdysvaltalainen moottorikelkkakilpailija. Hän on voittanut Winter X Gamesissa kultaa neljässä eri lajissa.
LaVallee voitti vuonna 2004 Winter X Games -kultaa hillcrossissa. Aspenissa 2008 LaVallee voitti kultaa Speed & Stylessa.
Vuoden 2009 X Gamesissä LaVallee sijoittui toiseksi yritettyään ensimmäisenä tuplabackflippiä moottorikelkalla. Hänen silloinen hyppynsä oli korkeimmillaan n. 15 metrissä, joka on monta metriä korkeammalla kuin missä Travis Pastrana käy tehdessään tuplabackflipin motocrosspyörällä. LaVallee ei kuitenkaan onnistunut tempussa täysin, sillä hänen hyppynsä oli liian pitkä ja hän laskeutui tasaiselle eikä lähes kymmenen metriä taempana olleeseen alastulorinteeseen. LaVallee selvisi alastulossa vammoitta, vaikka lensi pois kelkan päältä. LaVallee on sanonut, ettei yritä temppua toista kertaa.
LaVallee hyppäsi moottorikelkalla pituuden maailmanennätyksen valmistautuessaan vuoden 2010 Red Bull New Year: No Limits -tapahtumaan. Hypyn pituus oli 110 metriä. Hyppy tehtiin Californiassa. Tämän jälkeen hän loukkaantui harjoituksissaan vakavasti.Vuoden 2011 uudenvuodenyönä LaValleen on tarkoitus hypätä vierekkäin freestyle motocrosskuski Robbie Maddisonin kanssa pituus ennätys rikki samassa Red Bull New Year: No Limits tapahtumassa.
Gabriel Popescu
Gabriel Popescu (s. 25. joulukuuta 1973 Craiova) on romanialainen entinen jalkapalloilija.
Jalkapallomaajoukkue
Popescu debytoi Romanian maajoukkueessa 1996. Hän kuului Romanian joukkueeseen myös MM-kilpailuissa 1998. Hän on pelannut 14 maaottelua ja tehnyt niissä yhden maalin.
Wayne Rooney
Wayne Mark Rooney (s. 24. lokakuuta 1985) on englantilainen uransa päättänyt jalkapalloilija ja valmentaja, joka toimii Major League Soccerissa pelaavan D.C. Unitedin päävalmentajana. Hän on Englannin jalkapallomaajoukkueen ja Manchester Unitedin kaikkien aikojen paras maalintekijä. Hänet tunnetaan fyysisestä, uutterasta ja epäitsekkäästä pelityylistään. Rooney pelasi vuodesta 2004 alkaen kauden 2006–2007 loppuun pelinumerolla 8, mutta vuosina 2007–2017 hänen numeronsa Unitedissa oli 10. Englannin maajoukkueessa Rooney pelasi numerolla 10. Rooney pelasi enimmäkseen hyökkääjänä, mutta myös keskikentällä.
Everton (2002–2004)
Rooney aloitti ammattilaisuransa Evertonin joukkueessa vuonna 2002. Tätä ennen hän oli pelannut seuran juniorijoukkueissa. Rooneyn kyvyt huomattiin jo nuorena. Hänen ollessaan 9-vuotias juniorijoukkueen valmentaja John McKeown ennusti Rooneyn pelaavan maajoukkueessa jo ennen 18-vuotissyntymäpäiviään. Englannin valioliigassa Rooney debytoi 17. elokuuta 2002 tasapeliin 2–2 päättyneessä ottelussa Tottenhamia vastaan. Ensimmäisen liigamaalinsa hän teki Arsenalin David Seamanin taakse 30-metrisellä kaukolaukauksella ollessaan vain 16 vuoden ja 360 päivän ikäinen. Tuolloin hän oli Valioliigan kaikkien aikojen nuorin maalintekijä (ennätyksen ovat sittemmin rikkoneet James Milner ja James Vaughan). Rooney nousi nopeasti julkisuuteen, ja juniorijoukkueen valmentajan arvio toteutui, kun Rooney debytoi Englannin maajoukkueessa 17-vuotiaana helmikuussa 2003 Australiaa vastaan. Rooneysta tuli samalla kaikkien aikojen nuorin Englannin paidassa pelannut pelaaja. Hän on myös kaikkien aikojen nuorin Englannin maajoukkueessa maalin tehnyt pelaaja. Lisäksi hän on nuorin Valioliigassa kentältä ajettu pelaaja. Hän teki Evertonille kahden kauden aikana 67 valioliigaottelussa 15 maalia.
Jalkapalloväen tietoisuuteen Wayne Rooney nousi viimeistään vuoden 2004 jalkapallon EM-kilpailuissa, joissa hän viimeisteli neljä maalia ja oli yksi Englannin joukkueen tärkeimmistä pelaajista. Kisojen jälkeen hän siirtyi Evertonista Manchester Unitediin 27 miljoonan punnan (39,8 miljoonan euron) siirtosummalla.
Manchester United (2004−2017)
ManU:ssa Rooney debytoi 28. syyskuuta 2004 Mestarien liigan ottelussa Fenerbahçea vastaan. 6–2-voittoon päättyneessä ottelussa Rooney teki hattutempun. Valioliigakaudella 2004–2005 hän teki 29 ottelussa 11 maalia ja antoi viisi maalisyöttöä. Mestarien liigan kuudessa ottelussa hän viimeisteli kolme maalia. Kauden 2005–2006 alussa Rooneyn pelirooli oli hänelle hieman tuntemattomampi, ja melko huonon alkukauden jälkeen manageri Alex Ferguson siirsi nuoren hyökkääjän takaisin vahvimmalle paikalleen Ruud van Nistelrooyn taakse toiseksi hyökkääjäksi. Ensimmäisen ammattilaispalkintonsa hän voitti vuonna 2006, kun United voitti liigacupin. Loppuottelussa kaatui Wigan Athletic ja Unitedin 4–0-voittoon päättyneessä ottelussa kaksi maalia tehnyt Rooney valittiin ottelun parhaaksi pelaajaksi. Kaudella 2005–2006 Rooney teki Valioliigassa 16 maalia ja antoi yhdeksän maaliin johtanutta syöttöä. Kaikki kilpailut mukaan lukien hän teki 19 maalia. Hänet valittiin vuoden nuoreksi pelaajaksi kausilla 2004–2005 ja 2005–2006.
17. lokakuuta 2006 Rooney toimi ManU:n kapteenina Mestarien liigan ottelussa FC Kööpenhaminaa vastaan, ja hän oli luultavasti nuorin kapteenina toiminut pelaaja seuran historiassa. Kaudella 2006–2007 Rooney muodosti laituri Cristiano Ronaldon kanssa hyvän hyökkäysparin, ja kauden päätteeksi seura juhli liigamestaruutta. Rooney oli liigan neljänneksi paras maalintekijä 14 maalilla, lisäksi hän alusti 12 maalia. Kaikki kilpailut mukaan lukien hänelle kertyi yhteensä 23 maalia.
200px|thumb|left|Rooney saa hoitoa murtuneeseen jalkaansa
Kausi 2007–2008 lähti käyntiin Rooneyn kannalta ikävästi, kun avausottelussa Readingia vastaan Michael Duberry astui tahattomasti tähtihyökkääjän jalan päälle, ja seurauksena oli kahden kuukauden sairausloma. Rooney palasi odotettua nopeammin sairauslomaltaan ja intoutui hurjaan maalivireeseen. Hän teki ManU:ssa ja maajoukkueen yhdeksässä pelissä yhtä monta maalia. Lokakuussa hänet valittiin Valioliigan kuukauden pelaajaksi. Marraskuun alussa hyvässä vireessä ollut Rooney loukkasi nilkkansa harjoituksissa. Vamma piti hänet poissa kolmesta ManU-ottelusta ja tärkeästä EM-karsintaottelusta Kroatiaa vastaan. Pienen tauon jälkeen Rooney palasi pelaamaan 3. joulukuuta ottelussa Fulhamia vastaan. Hän oli mukana avauskokoonpanossa ja pelasi 70 minuuttia.
200px|thumb|right|Rooney Mestarien liigan ottelussa [[Celtic FC|Celticia vastaan.]]
Kaudella 2008–2009 pelatussa Blackburn–United-ottelussa Rooneysta tuli Valioliigan historian kaikkien aikojen nuorin pelaaja, joka on ylittänyt 200 liigaottelun rajapyykin. Itse ottelussakin ennätysmies oli vedossa tehden maalin ja syöttäen toisen ManU:n 2–0-voitossa. Rooney kuului koko kauden ajan ManU:n parhaimpiin pelaajiin ja Ferguson peluutti häntä varsinkin loppukaudesta useasti myös vasemmalla laidalla. Kauden päätteeksi Rooney pääsi juhlimaan jo kolmatta liigamestaruuttaan, kun ManU voitti liigan neljän pisteen erolla Liverpooliin. Hän teki voittomaalin seurajoukkueiden MM-finaalissa. Liigacupin mestarijoukkueessa hän pelasi vain 27 minuuttia yhdessä ottelussa. Mestarien liigassa hän teki finaalitappion kokeneelle Unitedille neljä ja alusti kolme maalia. Valioliigassa hän teki 12 ja syötti kahdeksan maalia. Kauden saldoksi Rooneylle kertyi yhteensä 20 tehtyä maalia.
Kauteen 2009–2010 ManU lähti uusin kuvioin, koska joukkueen paras maalintekijä Cristiano Ronaldo siirtyi maailmanennätyssummalla Real Madridiin. Tämä tiesi sitä, että Rooneyn täytyi ottaa jälleen suurempi vastuu maalinteosta. Alkukausi lähtikin mahtavasti liikkeelle, kun Rooneylla oli viiden ottelun jälkeen viisi maalia tilillään. 28. marraskuuta 2009 Rooney teki liigaottelussa Portsmouthia ensimmäisen hattutemppunsa kolmeen vuoteen, kun United voitti 4–1. Koko kauden ajan hyvin maaleja latonut englantilainen valittiin tammikuussa kuukauden pelaajaksi. Kuun yksi parhaista peleistä Rooneylle oli 23. tammikuuta 2010 pelattu ottelu Hull Citya vastaan, jossa hän teki neljä maalia. Neljän maalin ilta oli hänen ammattilaisuransa ensimmäinen. 25. huhtikuuta 2010 Rooney valittiin ammattilaisjalkapalloilijoiden liiton äänestyksessä vuoden pelaajaksi Englannissa. Valinta oli ensimmäinen Rooneylle aikuisten tasolla. Rooney teki kaudella 2009–2010 Valioliigassa 26 maalia 32 ottelussa ja sijoittui maalipörssissä toiseksi Chelsean Didier Drogban jälkeen. Mestarien liigan seitsemässä ottelussa hän viimeisteli viisi maalia. Liigacupin finaalissa hän teki voittomaalin.
Kaudella 2010–2011 Rooney joutui polvivamman takia jättämään väliin monta ottelua kauden alusta alkaen. Hänen välinsä Alex Fergusonin kanssa tulehtuivat kauden aikana niin, että Rooney ilmaisi Fergusonille halunsa lähteä Unitedista. Helmikuussa 2011 Wayne Rooney ratkaisi paikalliskamppailun Manchester Cityä vastaan saksipotkumaalilla, jota hän itse piti parhaana koskaan tekemänään. Maali valittiin Valioliigan historian hienoimmaksi maaliksi. Huhtikuussa hän teki hattutempun West Hamia vastaan. Rooney teki Unitedin mestaruusjuhliin päättyneen valioliigakauden 28 ottelussaan 11 maalia ja syötti niin ikään 11. Mestarien liigassa hän teki yhdeksässä ottelussa neljä maalia, näistä viimeisen tappiollisessa finaalissa FC Barcelonaa vastaan.
Kaudella 2011–2012 Rooney teki oman henkilökohtaisen ennätyksensä tekemällä Valioliigassa 27 maalia, millä sijoittui maalintekijätilastossa toiseksi. Mestarien liigassa hän teki kaksi ja Eurooppa-liigassa kolme maalia. Kaudella 2012–2013 Rooney teki mestaruuden voittaneelle Unitedille Valioliigassa 27 ottelussa 12 maalia ja antoi kymmenen maalisyöttöä. Joulukuun alkupuolen kolmessa ottelussa hän teki yhteensä viisi maalia. Mestarien liigan kuudessa pelissä hän teki yhden ja syötti neljä maalia. Kaudella 2013–2014 hän teki 29 valioliigaottelussa 17 maalia ja antoi 12 maalisyöttöä. Syyskaudella hän teki kuudessa peräkkäisessä pelissä yhteensä viisi maalia ja antoi viisi syöttöä. Mestarien liigan lohkovaiheen ottelussa Bayer Leverkusenia vastaan hän alusti neljä maalia. Kaikkiaan hän teki Mestarien liigan yhdeksässä ottelussa kaksi ja syötti kahdeksan maalia.
Rooney teki valioliigakaudella 2014–2015 pelaamissaan 33 ottelussa 12 maalia. Seuraavalla kaudella hän teki 28 sarjaottelussa kahdeksan maalia. FA Cupissa hän teki kaksi maalia ja pelasi myös voittoon päättyneessä finaalissa. 21. tammikuuta 2017 Rooney teki 250:nnen maalinsa Manchester Unitedin paidassa ja nousi ManU:n kaikkien aikojen maalintekijätilaston kärkeen ohittaen Bobby Charltonin. Hän teki kauden aikana viisi valioliigamaalia. Liigacupissa hän pelasi neljä ottelua ilman tehomerkintöjä, mutta istui voitokkaan loppuottelun vaihtopenkillä. Eurooppa-liigassa hän teki alkulohkon peleissä kaksi ja syötti kolme maalia. Voittoon päättyneessä loppuottelussa hän tuli kentälle aivan viime hetkillä.
Lyhyt paluu Evertoniin (2017–2018)
Rooney siirtyi ilmaissiirrolla 9. heinäkuuta 2017 takaisin Evertoniin pelattuaan 13 vuotta Manchester Unitedissa. Hän solmi kahden vuoden sopimuksen. 21. elokuuta 2017 Rooney teki 200:nnen Valioliigamaalinsa vierasottelussa Manchester Cityä vastaan, joka päättyi 1–1. Marraskuussa hän teki kolme maalia West Hamia vastaan. Kaikkiaan hän teki kauden aikana kymmenen valioliigamaalia ja yhden maalin Eurooppa-liigassa.
D.C. United (2018–2019)
Heinäkuussa 2018 ilmoitettiin Rooneyn liittyneen yhdysvaltalaisen Major League Soccerin D.C. Unitediin. Hän pelasi siellä kahden kauden aikana 48 MLS-ottelua, joissa teki 23 ja syötti 13 maalia.
Derby County (2020–2021)
Rooney aloitti pelaajavalmentajana Englannin Mestaruussarjan Derbyssä tammikuussa 2020.
Maajoukkueura
Englannin maajoukkueessa Rooney pelasi 120 ottelua ja teki 53 maalia. Ensimmäisen A-maaottelunsa hän pelasi Australiaa vastaan helmikuussa 2003. Ensimmäisen arvokilpailujen karsintaottelunsa hän pelasi EM-karsinnassa Liechtensteinia vastaan saman vuoden maaliskuussa. Ensimmäisen maaottelumaalinsa hän viimeisteli EM-karsintaottelussa Makedoniaa vastaan syyskuussa 2003.
Rooney debytoi arvokilpailuissa EM-kilpailujen 2004 ottelussa Ranskaa vastaan. Alkulohkon kahdessa muussa ottelussa Sveitsiä ja Kroatiaa vastaan hän teki kaksi maalia kummassakin. Tappiollisessa puolivälierässä Portugalia vastaan hän joutui jättämään kentän jo 27 minuutin jälkeen.
Ennen Saksan 2006 MM-kisoja Rooneyn osallistumista kisoihin pidettiin epätodennäköisenä loukkaantumisen takia. Hieman yllättäen hän kuitenkin toipui pelikuntoon, mutta pelit eivät sujuneet odotetusti, ja Englanti hävisi puolivälierissä rangaistuslaukauksilla Portugalille. Rooney pelasi sekä MM-kisoissa 2006 että 2010 neljä ottelua ilman maaleja tai maalisyöttöjä.
MM-kilpailuissa 2014 Rooney pelasi Englannin kaikissa kolmessa ottelussa ja teki joukkueen ainoan maalin tappiollisessa Uruguay-ottelussa.
Syyskuussa 2015 Rooney teki 50:nnen maajoukkuemaalinsa ja nousi Bobby Charltonin ohi Englannin maajoukkueen maalintekijätilaston kärkeen. EM-kilpailuissa 2016 hän pelasi kaikki neljä ottelua, ja teki Englannin ainoan maalin tappioon päättyneessä neljännesvälierässä Islantia vastaan.
Hänen viimeiseksi maaottelukseen jäi ystävyysottelu Yhdysvaltoja vastaan 15. marraskuuta 2018 Lontoon Wembleyllä. Englanti voitti ottelun maalein 3–0.
Paphiopedilum henryanum
Paphiopedilum henryanum on Pohjois-Vietnamissa ja Etelä-Kiinan Yunnanissa kasvava venuksenkenkiin kuuluva kämmekkälaji.
Historia
P. henryanumin kuvasi Braem 3. syyskuuta 1987 julkaisussa Schlechteriana, Fascicle 1 Kiinasta Saksaan tuodun yksilön perusteella vain kaksi viikkoa ennen Lückelin kuvausta (P. dollii). Laji nimettiin sitä ensimmäisenä Eurooppaan tuoneen Henry Azadehdelin mukaan.
Wayne Rooney
Valmennusura
Rooney valittiin Derby Countyn vakituiseksi päävalmentajaksi 15. tammikuuta 2021. Samalla hän lopetti pelaajauransa.
Paphiopedilum henryanum
Kuvaus
P. henryanum on pienikokoinen venuksenkenkä. 10-17 cm pitkiä ja 1-2 cm leveitä lehtiä on kolmesta kuuteen kappaletta. Väritys on kiiltävän tummanvihreä keltaisin reunoin. Kukkavana on 12-15 cm pitkä, vihreä tai ruskeanvioletti ja violetinruskeanukkainen. Kukkavanan kärkeen kehittyy yksi kukka, joka on 4-6 cm leveä ja 4-5 cm korkea. Laji kukkii syys-marraskuussa.
Elinympäristö
P. henryanum kasvaa ryppäittäin kevyessä varjossa jyrkillä kalkkikivirinteillä tai -jyrkänteillä 900-1400 metrin korkeudella kiinnittyneenä kiveen tai ohueen maaperään ja lehtiroskaan. Lajin luontainen levinneisyysalue sijoittuu pohjoisimpaan Vietnamiin ja Kiinaan Yunnanin provinssin eteläosiin. Alueen lämpötila vaihtelee 12 ja 25 celsiusasteen välillä. Ilmasto on talvisin kuiva, kesäisin kostea.
Wayne Rooney
Valmennusura
Rooney jätti Derby Countyn kauden 2021–2022 jälkeen. Heinäkuussa 2022 Rooney siirtyi MLS-seura D.C. Unitedin päävalmentajaksi.
Yksityiselämä
Rooney on naimisissa Coleen Rooneyn (o.s. McLoughlin) kanssa. Pari tapasi toisensa jo 13-vuotiaana. Heillä on neljä poikaa.
Maaliskuussa 2006 Rooney allekirjoitti viiden miljoonan punnan arvoisen sopimuksen, joka velvoitti hänet kirjoittamaan 12 vuoden aikana viisi kirjaa.
Wayne Rooneyn pikkuveli John Rooney on pelannut muun muassa Yhdysvaltojen MLS-liigan New York Red Bullsissa. Myös Waynen serkku Thomas Rooney on pelannut jalkapalloa puoliammattilaisena Vauxhall Motors FC:ssä, pohjoisessa Konferenssissa, Englannin kuudenneksi ylimmällä sarjatasolla.
Järvitaipaleen linnoitus
Järvitaipaleen linnoitus on osa kenraali Aleksandr Suvorovin suunnittelemaa ja rakennuttamaa Kaakkois-Suomen linnoitusjärjestelmää, joka sijaitsee Savitaipalella, noin 40 kilometrin päässä Kärnäkosken linnoituksesta.
Taustaa
Turun rauhassa 1743 Savitaipale liitettiin Venäjään. Tuohikotin ja Savitaipaleen kautta Lappeenrantaan johtanut tie kulki Matalajärven ja Riihijärven välistä. Suvorov havaitsi alueen sotilaallisen merkityksen Kustaa III:n sodan aikana, kun ruotsalaisjoukot marssivat tietä pitkin kohti Lappeenrantaa.
Tuohikotissa sijaitseva vuonna 1769 perustettu etuvarustus oli riittämätön estämään ruotsalaisjoukkojen etenemistä, ryhdyttiin 1791 rakentamaan Järvitaipaleen linnoitusta. Rakennuskustannukset arvioitiin olevan 2 614 ruplaa ja 50 kopeekkaa. Linnoitustöissä oli parhaimmillaan 706 sotilasta. Paikalliset talonpojat joutuivat antamaan käyttöön rakennustarvikkeita sekä hevosia.
Varuskunta
Varuskunta koostui kahdesta komppaniasta eli noin 200 sotilaasta. Linnoituksessa oli aseistuksena kuusi tykkiä, myöhemmin määrä lisättiin kymmeneen. Varuskunnan tehtävänä oli viivyttää ruotsalaisten mahdollista hyökkäystä reservien saapumiseen asti.
Linnake
Linnoituksesta rakennettiin tähdenmuotoinen tähtiskanssi. Se on 196 metriä pitkä ja 106 metriä leveä. Linnoitus koostuu kahdesta bastionista sekä kuudesta tenaljivarustuksesta. Malli on ranskalaisen ratsuväenkenraali Montalembertin kehittämä le front polygonal, kulmiorintama.
Keskuslinnake
Keskuslinnakkeen pihalla sijaitsi kasarmirakennus, muonavarasto, ruutikellari, kaivo ja varastorakennus. Linnakkeesta erkanee pohjoiseen 32 metriä pitkä ja seitsemän metriä leveä yhdyskaivanto, joka päättyy nuolenkärjenmuotoiseen reduttiin.
Bastionit
Molempien bastionien siipien pituus on 15 metriä ja kylkien viisi metriä. Molempien bastionien rintasuojana on 0,7 metriä korkeat maavallit, joissa on useita ampumalovia. Niiden keskellä on viisi metriä pitkät ja kaksi metriä leveät maaluiskat.
Tenaljivarustukset
Jokainen kuusi tenaljivarustus muodostuu kahdesta suorassa kulmassa olevasta vallista. Vallien korkeus on 3–4 metriä. Rintasuojana on 0,5 metriä korkea valli, missä oli ampumalovet. Lounaisen tenaljin sisäosissa oli oma kaivo. Koillisen tenaljin sisäosassa sijaitsi ruutikellari.
Ulkovarustukset
Linnoitusta kiertää vallihauta ja eskarppimuuri. Molempien bastionien yhteyteen on tehty kaksi kulmalinnaketta vastavalliin. Varustuksena voidaan pitää myös ulkovallien lähellä oleva estekuopparivistöä.
Nuolilinnake
Linnakkeen pohjoispuolella sijaitsee nuolenmuotoinen redutti. Se koostuu kahdesta 11 metriä pitkästä sivusta ja kahdeksan metriä pitkästä kyljestä. Maavallissa oli useita ampumalovia. Reduttia kiertää vallihauta.
Linnake nykyään
Museovirasto inventoi linnoituksen 1966. Tarkempi inventointi suoritettiin 5.–9. toukokuuta 2008. Sitä ei ole koskaan korjattu eikä pieniä koekuoppia lukuun ottamatta, siellä ole suoritettu arkeologisia kaivauksia. Tutkimuskohteena linnake on herättänyt Museovirastossa mielenkiintoa, sillä Liikkalan linnakkeen kanssa ne ovat ainoat koskemattomina meidän päiviimme asti säilyneet 1700-luvun rajalinnoitukset.
Timur Šah
Timur Šah (k. 1793) oli Dorrani-valtakunnan toinen hallitsija 1773–1793 ja sen perustaja Ahmad Šah Dorranin poika. Timurin valtakaudella valtakuntaa koettelivat sisäiset kiistat ja ulkoiset uhat.
Elämäkerta
thumb|vasen|Timurin [[Panžabissa lyöttämä kolikko.]] Timur Šah syntyi Mašhadissa Khorasanin alueella ja hänen isänsä oli Dorrani-valtakunnan perustanut Ahmad Šah Dorrani. Timur vietti nuoruutensa valtaosan valtakunnan Intian niemimaa Intian puoleisissa osissa. Hän omaksui persialaisen hovikulttuurin ja käytti esimerkiksi puhuessaan useammin persian kieltä, kuin isänsä puhumaa paštua.
Timur toimi ennen omaa valtakauttaan Heratin kuvernöörinä ja hän nousi valtaistuimelle hänen isänsä kuollessa vuonna 1773. Ahmad Šahin kuolemaa oli seurannut lyhyt veljessota Timurin ja hänen veljensä Sulaiman Mirzan välillä. Timur in hallitsema valtakunta oli muodoltaan varsin löyhä eri paštuheimojen yhteenliittymä. Ahmadin oli onnistunut hallita tästä huolimatta henkilökohtaisen karismansa ja diplomaattisten kykyjensä avulla. Timurin asema oli kuitenkin hankalampi. Häneltä puuttui isänsä harjaantuminen hallitsijana ja afgaanit pitivät häntä persialaismielisenä. Timurin valtakautta leimaisvatkin useat kapinat. Dorrani-päällikköjen valtaa rajoittaakseen Timur siirsi pääkaupunkinsa Kandaharista Kabuliin. Kabul oli perinteisen paštualueen ulkopuolella, mikä merkitsi esimerkiksi tadžikkivirkamiesten ja kizilbaš-henkikaartin merkityksen kasvua.
Sisäpoliittisten ongelmien ohella valtakunnalla oli useita ulkoisia uhkia. Afganistanin pohjoisosissa maata uhkasivat Buharan uzbekkien Mangit-dynastia ja Panžabissa sikhit. Valtakunta joutui aikaisempien valloitussotien sijaan puolustuskannalle. Keväällä 1793 Timur sairastui vakavasti ollessaan matkalla talvipääkaupunki Pešawarista takaisin Kabuliin. Hän kuoli Kabuliin saavuttuaan jättäen jälkeensä 23 poikaa useiden eri vaimojen kanssa. Seurasi poliittisen kuohunnan aika ja vuoteen 1823 saakka valtakuntaa hallitsi perättäin viisi eri Timurin poikaa. Ensimmäisenä valtaan oli noussut Zaman Šah. Afganistanilaisessa historiankirjoituksessa Timurin on usein katsottu hajottaneen isänsä luoman tasapainon ja ajaneen valtakunnan alennustilaan.
Caroline Crocker
Caroline Crocker on molekyylibiologi, joka on saanut tohtorintutkinnon University of Southamptonista. Hän sai mainetta älykään suunnittelun kannattajana, koska hän opetti George Masonin yliopistossa älykästä suunnittelua. Crocker on sanonut esittäneensä oppilaille vain myönteisen kannan älykkääseen suunnitteluun eikä ollut halunnut kerätä ristiriitoja.
Crocker esitti kahtiajaon mikro- ja makroevoluution välille. Hän esitti, että mikroevoluutiota tapahtuu mutta makroevoluutio sen sijaan muutos olisi todistettu vasta sitten kun koira muuttuu kissaksi laboratorioissa. Crockerin kanta oli se, että makroevoluutiolle ei ole todisteita.
Crocker esitti myös, että Bernard Kettlewell oli huijannut ja liimannut kokeensa kuvitusta varten koivumittareita puihin valokuvausta varten. Hän väitti myös, että kyseinen Kettlewellin teollisuusmelanismia käsittelevä tutkimus on kumottu, mutta väite ei pidä paikkaansa.
Crocker mainitsi myös, että natsi-Saksa rakensivat luonnonvalinnan päälle antisemitismin, eugeniikan ja holokaustin. Darwinistinen tiede oli taustavaikuttimena.
Crockeria ei varsinaisesti erotettu, vaan hänen osa-aikaista virkansa jätettiin uusimatta.
Kunnanjohtaja (arvonimi)
Kunnanjohtajan nimi ja arvo on Suomessa tasavallan presidentin myöntämä arvonimi, joka kuuluu 8. ryhmään. Arvonimestä maksettavan veron määrä on joko.
Arvonimi myönnettiin ensimmäisen kerran vuonna 1972.
Daniele Cacia
Daniele Cacia (s. 23. elokuuta 1983 Catanzaro) on italialainen jalkapalloilija, joka pelaa Serie B:ssä pelaavassa Piacenzassa.
Cacia aloitti seurajoukkueuransa Piacenzassa vuonna 2000. Sen jälkeen hän on pelannut välillä mm. Fiorentinassa, Leccessä ja Regginassa. Hän oli joukkueensa maalikuningas Piacenzassa kausilla 2005-06 ja 2006-07.
Rusonunna
Ulkonäkö
Rusonunnan pysty ja karvainen varsi kasvaa 15–30 senttimetriä pitkäksi. Sen lehdet ovat suikeita ja suippoja. Rusonunnan vähähaarainen kukinto sijaitsee latvassa. Ruskeanpunaisten kukkien teriö on kapean kellomainen ja 5–8 millimetriä leveä. Sen nielussa viisi karvaista kyhmyä.
Apep
Apep (kreikkalaisittain Apofis) oli muinaisen Egyptin mytologiassa manalassa elävä käärmedemoni. Apep ilmaantui egyptiläiseen mytologiaan Keskivaltakunnan aikana, mutta vasta Uuden valtakunnan aikaan myyteistä tuli erityisen suosittuja. Apep edusti pimeyden, pahuuden ja kaaoksen voimia, jotka kävivät jatkuvaa taistelua valoa, hyvyyttä ja järjestystä vastaan.
Apep kuvattiin valtavana käärmeenä, joka yritti nielaista auringon ja estää näin Ra-jumalaa kulkemasta tuonpuoleisen (Duat) läpi yöllä. Useimmissa myyteissä Apep odotti Duatin läpi purjehtivaa aurinkolaivaa Bakhu-nimisellä vuorella tai nk. Yön kymmenennellä alueella (yön kymmenes tunti). Alkuperäisen myytin mukaan Apep syntyi, kun Neith sylkäisi Nunin edustamaan kaoottiseen alkumereen. Myöhemmin suositun version mukaan Apep oli ollut auringonjumala ennen Rata, ja Ran syöstyä tämän vallasta halusi Apep kostaa.
Myytissä kerrotaan Apepin hypnotisoineen Ran ja muun aurinkolaivan miehistön, laivan keulassa istuvaa Sethiä lukuun ottamatta. Sethin keihästettyä käärmeen laiva pääsi jatkamaan matkaansa. Myöhemmin, kun Sethiä alettiin rinnastaa laajemmalti pahaan, muut aurinkolaivaa suojelevat jumalat (mm. Mehen, Serket, Maahes, Shu ja Bastet) nousivat tärkeämpään asemaan Apepia vastaan käydyssä taistelussa. Jumalat kuvattiin usein taistelemassa käärmettä vastaan loitsuin tai maagisin veitsin ja keihäin. Myöhemmin Apepia alettiin pitää yhtenä Sethin ilmenemismuotona.
Auttaakseen aurinkolaivan miehistöä voittamaan Apepin valmistettiin monissa temppeleissä ympäri maata kirjoituksia, joissa kuvattiin Apepin kukistumista. Myös päivittäin luettavat loitsut ja suoritettavat rituaalit olivat merkittävässä osassa tasapainon säilyttämiseksi yön ja päivän välillä.
Koska muinaiset egyptiläiset uskoivat hieroglyfien joskus heräävän eloon, piirrettiin Apepin nimessä esiintyvä käärmettä kuvaava hieroglyfi lävistetyksi keihäällä, jotta se ei herätessään uhkaisi vainajaa. Egyptiläiset uskoivat, että maailmanloppu tulee, kun Apep nielaisee auringon ja maailman valtaa kaaos, egyptiksi isfet.
Samuil
Samuil voi viitata ainakin seuraaviin henkilöihin:
Jacob Rijf
Jacob Rijf (17. heinäkuuta 1753 Pietarsaari – 25. joulukuuta 1808 Tukholma) oli suomalainen kirkonrakentaja ja rakennusmestari.
Jacob Rijf syntyi kirkonrakentajasukuun ja lienee oppinut ammatin jo isältään kirkonrakentaja Thomas Rijfiltä. 1700-luvun lopulla itseoppineiden käsityöläismestarien oli yhä vaikeampaa saada merkittäviä kirkonrakennustöitä, niinpä Jacob Rijf hakeutui arkkitehtikoulutukseen Tukholmaan. Hän oli ensimmäinen suomalainen, joka opiskeli Tukholman Taideakatemian arkkitehtikoulussa. Hän opiskeli koulussa vuosina 1783–1784 tunnettujen ruotsalaisten arkkitehtien Carl Fredrik Adelcrantzin ja Olof Tempelmanin johdolla. Hän oli myös viimeinen kansanrakentaja, sillä 1800-luvulta alkaen mestarien oli rakennettava kirkot arkkitehdin piirustusten mukaan.
Opiskeluvuotensa jälkeen Rijf otti ensimmäiseksi tehtäväkseen Luodon kirkon. Hän sai poikkeusluvan sen tekemiseen puusta, jota hän sai käyttää myös muissa samantyyppisissä kirkoissa. Vuonna 1785 hänet otettiin Västerbottenin lääninrakennusmestariksi. Hän suunnitteli useita kirkkoja sekä Pohjanmaalle että Västerbotteniin. Rijfin suunnittelemista rakennuksista tärkein lienee Skellefteån maaseurakunnan kirkko. Sen on sanottu olevan "Ruotsin uusantiikin karakteristisin ja monumentaalisin kivikirkko".
Kungsholmin kirkon uusimissuunnitelmat vuodelta 1808 jäivät Jacob Rijfin viimeiseksi työksi. Hän menehtyi Tukholmassa yhdessä isänsä kanssa kovaan kuumetautiin kesken tornin rakennustöiden.
Vaaleatyrskynpolkija
Vaaleatyrskynpolkija (Fregetta grallaria) on pienikokoinen valtamerilintu.
Koko ja ulkonäkö
Linnun pituus on 20 cm, siipien kärkiväli 40–48 cm ja paino 45–65 g. Lajista tunnetaan useita värimuotja, joista tavallisin on vaalea muoto, joka on pääosin tummamruskea, hartioilla, selässä ja yläperässä on valkoisia höyhenten kärkiä, pyrstön yläpeitinhöyhenissä on valkoinen laikku, siivellä on harmaanruskea laikku, vatsa ja rinta ovat valkoiset, siipien alapinnat ovat laajalti valkoiset ja myös alaperä on osittain valkoinen. Sukupuolet ovat samanvärisiä, nuoren linnun puku on kuin aikuisen. Lajista tunnetaan neljä alalajia.